— Улай тип арттырып, шаштырып ебәрмә әле! Үҙем ғәҙел генә әйтелгәнде яратам. “Зиләнең үҙенең көрәше күренмәй, еңел генә үрҙәр яулап тик йөрөй — юлында тәүҙә яҡшы әхирәте, унан шәп режиссер осрауы арҡаһында ғына шул дәрәжәгә күтәрелә”, — тип әйтеүселәр ҙә бар. Нисек кенә булмаһын, ошо геройым аша үҙемдең дә әйтергә теләгәндәрем ярылып ята. Үҙемә лә оҡшай ул образым, ауырлыҡтарҙы еңеп сыға бит, тимәк, ул да йәшәүгә, бәхеткә лайыҡ. “Бөтә кеше лә бәхетле булып йәшәһен!” — тип әйтергә теләйем был әҫәрем менән, — ти ул.